Մայր Աթոռը, օգտագործելով ԶԼՄ-ի դեռևս կախյալ վիճակը որոշ ուժերից, որոնց հովանավորն է ներկայիս կաթողիկոսը, օգտագործում է հակաքարոզչական գործիքակազմը` անհիմն կերպով տարբեր հոգևորականների միջոցով խեղաթյուրելով շարժման նպատակը: Քանի որ ինքնապաշտպանության նպատակով Մայր Աթոռի տեղեկատվական համակարգը առանց հիմնավորման շարժումը որակում է որպես աղանդավորական, պաշտոնապես հայտարարում ենք, որ շարժումը կրում է հայոց եկեղեցու բարեկարգմանն ուղղված քաղաքական, սոցիալ-մշակութային բնույթ և չի շոշափում քրիստոնեական դավանանքի և հայոց եկեղեցու վարդապետությանը դեմ քարոզչություն կամ նոր ուսմունքի տարածում, ինչը բնորոշ է աղանդավորությանը: Այսինքն` շարժումը ոչ թե դեմ է հայոց եկեղեցուն, այլ հանուն եկեղեցու բարենորոգչության է: